Πιτ Χέγκσεθ

Ο Πήτερ Μπράιαν Χέγκσεθ (αγγλικά: Peter Brian Hegseth, 6 Ιουνίου 1980) είναι Αμερικανός ανώτατος κυβερνητικός αξιωματούχος, τηλεοπτικός παρουσιαστής, συγγραφέας και πρώην στρατιωτικός, που υπηρετεί ως 29ος Υπουργός Πολέμου, από τον Ιανουάριο του 2025, στη δεύτερη κυβέρνηση του Ντόναλντ Τραμπ. Είναι μέλος του Ρεπουμπλικανικού Κόμματος. 

Υπηρέτησε στον Αμερικανικό Στρατό Ξηράς από το 2003 έως την αποστράτευσή του το 2014 με το αξίωμα του Ταγματάρχη. Ήταν έφεδρος αξιωματικός από το 2019 έως το 2021. Κατά τη διάρκεια της στρατιωτικής υπηρεσίας του, υπηρέτησε σε αποστολές στον Πόλεμο του Ιράκ και στον Πόλεμο του Αφγανιστάν, λαμβάνοντας μετάλλια. Ασχολήθηκε με την πολιτική κυρίως μέσω του lobbying στις οργανώσεις βετεράνων Vets For Freedom και Concerned Veterans for America. Από το 2014 έως το 2025 ήταν συντηρητικός πολιτικός σχολιαστής στο τηλεοπτικό δίκτυο Fox News και από το 2017 έως το 2025 ήταν συμπαρουσιαστής της εκπομπής Fox & Friends. 

Ο Χέγκσεθ είναι θερμός υποστηρικτής του Ντόναλντ Τραμπ ήδη από το 2016. Κατά την πρώτη προεδρία Τραμπ ήταν άτυπα σύμβουλός του για ζητήματα υποθέσεων βετεράνων και στρατιωτικών θεμάτων. Ο Χέγκσεθ έχει ισχυρά συντηρητικές απόψεις και θεωρείται "Χριστιανός εθνικιστής". Είναι συγγραφέας βιβλίων με σημαντικά του έργα να αποτελούν το American Crusade (2020) και το The War on Warriors (2024).

Ύστερα από την εκ νέου εκλογή του Ντόναλντ Τραμπ στις προεδρικές εκλογές του 2024, προτάθηκε επίσημα για τη θέση του Υπουργού Άμυνας. Εγκρίθηκε από τη Γερουσία των ΗΠΑ στις 24 Ιανουαρίου 2025 με τον Αντιπρόεδρο Τζέι Ντι Βανς, να σπάει την ισοπαλία (50-50) με 51-50 ψήφους υπέρ της υποψηφιότητας Χέγκσεθ. Ορκίστηκε και ανέλαβε καθήκοντα την επομένη.

 Βιογραφία 
Ο Πιτ Χέγκσεθ γεννήθηκε τον Ιούνιο του 1980 στη Μινεάπολη της Μινεσότα. Έχει νορβηγική καταγωγή και από τους δύο γονείς του, Μπράιαν και Πένι. Μεγάλωσε στην ευρύτερη περιοχή της Μινεάπολης και αποφοίτησε το 1999 από το λύκειο "Forest Lake Area High School". Σπούδασε πολιτικές επιστήμες στο Πανεπιστήμιο Πρίνστον και έλαβε πτυχίο (BA) το 2003. Μερικά χρόνια αργότερα, πραγματοποίησε μεταπτυχιακές σπουδές πάνω στη δημόσια πολιτική στο Πανεπιστήμιο Χάρβαρντ, λαμβάνοντας μεταπτυχιακό δίπλωμα (MPP) το 2013. Στο Πρίνστον, ο Χέγκσεθ ήταν εκδότης και αργότερα αρχισυντάκτης της συντηρητικής εφημερίδας The Princeton Tory.

 Καριέρα 

 Στρατιωτική υπηρεσία 
Υπηρέτησε στον Αμερικανικό Στρατό από το 2003 έως την αποστράτευσή του το 2014 με το αξίωμα του Ταγματάρχη. Ήταν έφεδρος αξιωματικός από το 2019 έως το 2021. Κατά τη διάρκεια της στρατιωτικής του υπηρεσίας, υπηρέτησε σε αποστολές στον Πόλεμο του Ιράκ και στον Πόλεμο του Αφγανιστάν, λαμβάνοντας μετάλλια.

 Πολιτική 
Ασχολήθηκε με την πολιτική κυρίως μέσω του lobbying στις οργανώσεις βετεράνων Vets For Freedom και Concerned Veterans for America. Ο Χέγκσεθ είναι θερμός υποστηρικτής του Ντόναλντ Τραμπ ήδη από το 2016. Κατά την πρώτη προεδρία Τραμπ ήταν άτυπα σύμβουλός του για ζητήματα υποθέσεων βετεράνων και στρατιωτικών θεμάτων. Ο Χέγκσεθ έχει ισχυρά συντηρητικές απόψεις και θεωρείται "Χριστιανός εθνικιστής". Είναι συγγραφέας βιβλίων με σημαντικά του έργα να αποτελούν το American Crusade (2020), και το The War on Warriors (2024).

Ύστερα από την εκ νέου εκλογή του Ντόναλντ Τραμπ στις προεδρικές εκλογές του 2024, προτάθηκε επίσημα για τη θέση του Υπουργού Άμυνας. Εγκρίθηκε από τη Γερουσία των ΗΠΑ στις 24 Ιανουαρίου 2025 με τον Αντιπρόεδρο Τζέι Ντι Βανς, να σπάει την ισοπαλία (50-50) με 51-50 ψήφους υπέρ της υποψηφιότητας Χέγκσεθ. Ορκίστηκε και ανέλαβε καθήκοντα την επομένη.

 Προσωπική ζωή 
Το 2004 νυμφεύτηκε την πρώτη σύζυγό του Μέρεντιθ Σβατς με την οποία έλαβαν διαζύγιο το 2009. Το 2010 νυμφεύτηκε την δεύτερη σύζυγό του Σαμάνθα Ντίρινγκ με την οποία απέκτησαν 3 γιούς. Με τη Σαμάνθα έλαβαν διαζύγιο το 2017. Το 2019 νυμφεύτηκε την Τζένιφερ Ροσέ με την οποία απέκτησαν μία κόρη. Έχει τρία θετά παιδιά από τον γάμο του με τη Ροσέ.

Τον Νοέμβριο του 2024, αναφέρθηκε ότι ο Χέγκσεθ είχε φερόμενα σεξουαλικά επιτεθεί σε μια γυναίκα στο Hyatt Regency Monterey Hotel and Spa στην Καλιφόρνια τον Οκτώβριο του 2017. Σύμφωνα με το αστυνομικό τμήμα του Μοντερέι, ο Χέγκσεθ ερευνήθηκε σε σχέση με δύο περιστατικά σεξουαλικής επίθεσης που συνέβησαν λίγο πριν τα μεσάνυχτα και στις 7 το πρωί της επόμενης ημέρας. Δεν του απαγγέλθηκαν ποινικές κατηγορίες.

 Παραπομπές 

Πηγές




Εξωτερικοί σύνδεσμοι


Κατηγορία:Υπουργοί Άμυνας των Ηνωμένων Πολιτειών
Κατηγορία:Υπουργοί των ΗΠΑ
Κατηγορία:Αμερικανοί στρατιωτικοί
Κατηγορία:Αμερικανοί πολιτικοί
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Δεύτερη προεδρία του Ντόναλντ Τραμπ